་ཏཱ་ལ་བཛྲ་ཨི་མཾ་བ་ལིཾ་གྲྀཧྣ་གྲྀཧྣ་མ་མ་ཤཱིནྟཾ་རཀྵ་ཀུ་རུ་ཧཱུྃ་ཕཊ། ཅེས་ཁྲོ་བོ་བཅུ་གཅིག་ལ་ཕུལ། ཨོཾ་ཁ་ཁ་ཁཱ་ཧི་ནས་པྲ་ཡཙྪནྟུ་ཧུྃ་ཧཱུྃ་ཕཊ་ཕཊ་སྭཱ་ཧཱ། ཞེས་པས་འཇིག་རྟེན་པ་ལ་ཕུལ། འདོད་དོན་གསོལ་གདབ་སྤྱི་དང་འདྲ། ཧེ་རུ་ཀའི་ཡིག་བརྒྱའི་མཐར་བཟོད་གསོལ་དང་གཤེགས་གསོལ་རྣམས་བྱའོ། །གལ་ཏེ་མངོན་པར་རྟོགས་པ་བསྡུས་པ་ཉམས་སུ་ལེན་པར་འདོད་ན། ཕུང་ཁམས་སྐྱེ་མཆེད་ཀྱི་དག་པ་བོར་ལ། །ཡེ་ཤེས་ཚོགས་གསོག་ཡན་སྔར་ལྟར་བསྒོམ། སྲུང་འཁོར་དང་དཀྱིལ་འཁོར་སྐད་ཅིག་གིས་གསལ་གདབ། གོ་ཆ་གཉིས་བགོ་བ་མན་ཆད་སྔར་ལྟར་བྱས་པས་འགྲུབ་བོ། །ཤིན་ཏུ་བསྡུས་པ་ནི་རྣལ་འབྱོར་རྫོགས་པའི་ཕྲེང་བ་ལྟར་བསྒོམ་པར་བྱའོ། །དེ་ལྟར་བཤད་པར་གྱུར་འདི་ཡང་། །ཕུན་ཚོགས་ཡོན་ཏན་ཚད་མེད་དེ། །གྲུབ་པའི་དགའ་སྟོན་བརྒྱ་ཕྲག་ནི། །བློ་ལྡན་རྣམས་ཀྱིས་རྟག་ཏུ་ཐོབ། །འདི་དངོས་ལཱུ་ཡི་པའི་འགྲེལ་བ་ལུགས་ཀྱི་སྒྲུབ་ཐབས་ཀ་ཡིན་ཅིང་ཡིན་པར་ཡང་བཞེད་མོད། ཟུར་དུ་དབང་བསྐུར་བའི་རྒྱུན་མ་ནུབ་པར་ཡོད་པ་དང་། ཕྱིས་རྒྱ་བལ་རྣམས་ན་འདི་ཁོ་ན་ཆེས་ཆེར་དར་བས་མཁས་གྲུབ་དམ་པ་མཐའ་ཡས་པའི་ཐུགས་དམ་ཡིན་པས་གལ་ཆེ་བ་དང་། ལཱུ་ཡི་ལུགས་རྙིང་བ་དང་མི་འདྲ་བར་སྐྱེ་མཆེད་བྱིན་རླབས་དང་། ལུས་དཀྱིལ་ཕྱི་དཀྱིལ་ཕྲལ་ཀྱང་ཆོག་པ་སོགས་སློབ་དཔོན་འཇིགས་མེད་ཉིད་ཀྱི་རང་བཞེད་ཀྱང་ཅི་རིགས་ཡོད་པས་ལོགས་སུ་འགྲུབ་ན་ལེགས་པར་མཐོང་ངོ་། །ལུགས་འདི་ལ་ལོ་ཙཱ་བ་ཏྲེ་བོ་ཤེས་རབ་དཔལ་གྱིས་སྒྲུབ་ཐབས་དང་ཕྲེང་བ་ནས་བཏུས་ཏེ་དཀྱིལ་ཆོག་སྒྱུར། སྒྲུབ་ཐབས་ལ་གཞན་ཡང་དཱ་ན་ཤཱི་ལ་དང་། ཞང་ལོ་གྲུབ་པ་དཔལ་དང་། ཆག་གི་འགྱུར་ཡོད། བི་བྷཱུ་ཏིའི་དཀྱིལ་ཆོག་ཀྱང་འདི་དང་སྦྱོར་རྒྱུ་ཡིན། ལར་རྒ་ལོ། སེ་ལོ། ཁ་ཆེ་པཎ་ཆེན། བི་བྷཱུ་ཏི། ཞང་ལོ། ཆག་ལོ། གློ་བོ་ལོ་ཙཱ། གཡག་སྡེ་ལོ་ཙཱ། ཤུད་ཀེ་ལོ་ཙཱ། པཎྜི་ཏ་ནགས་རིན་ལུགས་སོགས་མང་ངོ་། །སློབ་དཔོན་ཆེན་པོ་འཇིགས་མེད་འབྱུང་གནས་ཀྱི་བཞེད་པ་ལས་འབྱུང་བའི་སྒྲུབ་ཐབས་འཁྲུལ་པ་སྤོང་བའི་ལུགས་ལྟར། དཔལ་འཁོར་ལོ་བདེ་མཆཽག་གི་སྒྲུབ་ཐབས་རྣམ་པར་བཀོད་པ་སྟེ་གཉིས་པའོ། །འདིའི་དབང་བསྐུར་བའི་ཆོ་ག་ནི། སྤྱི་ཆིངས་ཐམས་ཅད་བདེ་མཆོག་ལཱུ་ཡིའི་དཀྱིལ་ཆོག་གི་དགོངས་པ་ལྟར་བཀོད་པའི་འཇམ་རྡོར་དབང་ཆོག་ལ་འདོན་པ་སྤོས་པས་ཆོག་ཅིང་། སྒོས་ཆོས་རྣམས་འདིར་བཀོད་ན། མཎྜལ་གྱི་སྟེང་དུ་ཚོམ་བུ་སོ་བདུན་བུམ་ཐོད་བཞི་དུར་ཁྲོད་དང་བཅས་པ་བཀོད་པ་ལས་བཤམ་ཆོག་ཐམས་ཅད་འཇམ་རྡོར་དབང་ཆོག་དང་འདྲ། ཉིན་དང་པོར་གཞི་བདག་གཏོར་མའི་ཨོཾ་སུམྦྷ་༼༣་༠༦༽སོགས་ནས་བརྩམས་ཏེ། གནས་ཡོའི་བྱིན་རླབས་ཀྱི་ཁཾ་༼༥་༤༽སྭཱ་ཧཱ། ཞེས་པའི་བར་དབང་ཆོག་བཞིན་འདོན་མཚམས། སྐྱབས་འགྲོའི་བདག་དང་འགྲོ་བ་སོགས་ནས་བཟླས་པ་དང་ལུས་དཀྱིལ་གྱི་མཇུག་སླར་ཡང་ཟུང་འཇུག་གི་ལྷ་སྐུར་གྱུར། ཅེས་པའི་བར་འདིའི་སྒྲུབ་ཐབས་འཁྲུལ་སྤོང་གི་གཞུང་བསྲངས་ཏེ་འདོན་བསྒོམ་བྱ། ས་ལྷའི་ཊཀྐི་༼༥་༠༡༽སོགས་ནས། ཕུར་གདབ་ཀྱི་མཇུག །གུ་གུལ་གྱི་དུད་པ་རེ་རེ་དབུལ་ལོ། ༼༧་༤༽ །ཞེས་པའི་བར་དབང་ཆོག་བཞིན། ལྷ་སྟ་གོན་གྱི་ཚོམ་བུའི་དཀྱིལ་འཁོར་སུམྦྷས་བསང་། སྭ་བྷཱ་ཝས་སྦྱང་། སྟོང་པའི་ངང་ལས་འབྱུང་བཞི་རི་རབ་དང་བཅས་པའི་རྩེ་མོར། སྲུང་བའི་འཁོར་ལོའི་དབུས་སུ་རིན་པོ་ཆེ་སྣ་ཚོགས་ལས་གྲུབ་པའི་གཞལ་མེད་ཁང་གྲུ་བཞི་སྒོ་བཞི་རྩིག་པ་རིམ་པ་ལྔ་དང་ལྡན་པ། ཕ་གུ་དང་། ཞེས་སོགས་ནས་གྲུབ་པ་ཐོབ་པའི་དཔའ་བོ་དང་རྣལ་འབྱོར་མ་རྣམས་ཀྱིས་ཡོངས་སུ་ཁྱབ་པའོ། །ཞེས་པའི་བར་སྒྲུབ་ཐབས་བཞིན། ཨོཾ་ཨཱཿཧཱུྃ་ལན་ཞེ་གཅིག་བརྗོད་པས། དྲི་བཟང་གི་ཐིག་ལེ་ཚོམ་བུ་དང་བཅས་པ་གདན་དུ་བྱིན་གྱིས་བརླབ་བོ། །དེ་ནས་ལྷ་ཐམས་ཅད་ཀྱི་སྙིང་པོ་ལན་གསུམ་རེ་བཟླ་དགོས་པས། ཨོཾ་ཤྲཱི་བཛྲ་ཧེ་ཧེ་རུ་རུ་ཀཾ་ཧུྃ་ཧཱུྃ་ཕཊ། སོགས་ནས། མ་ཐཱ་ནཱི་ཡེ་ཧུྃ་ཧཱུྃ་ཕཊ། ཅེས་པའི་བར་སྒྲུབ་ཐབས་བཞིན། དབུས་ཀྱི་གདན་གྱི་སྟེང་དུ་བཅོམ་ལྡན་འདས་དཔལ་འཁོར་ལོ་བདེ་མཆོག །སོགས་ནས། དེའི་ཐུགས་ཀར་ཏིང་ངེ་འཛིན་སེམས་དཔའ་ཉི་མ་ལ་གནས་པའི་ཧཱུྃ། ཞེས་པའི་བར་སྒྲུབ་ཐབས་བཞིན། ཡང་ལྷ་ཐམས་ཅད་ཀྱི་སྙིང་གར་ཨོཾ་ཧ་དཀར་པོ། སོགས་ནས། གཞན་རྣམས་ཉི་མའི་གདན་ལ་གནས་པའོ། །ཞེས་པའི་བར་ཡང་སྒྲུབ་ཐབས་བཞིན། ཐུགས་ཀའི་འོད་ཟེར་གྱིས་ཡེ་ཤེས་ཀྱི། སོགས་ནས། དམ་ཚིག་འཁོར་ལོ་པ་ལ་དོན་ཡོད་གྲུབ་པས་དབུ་བརྒྱན། ཞེས་པའི་བར་ཡང་སྒྲུབ་ཐབས་བཞིན། མཆོད་སྔགས་ཀྱང་། ཨོཾ་ན་མོ་བྷ་ག་སོགས་ནས། ཨོཾ་ཡ་མ་མ་ཐཱ་ནཱི་ཡེ་ཧུྃ་ཧཱུྃ་ཕཊ། ཅེས་པའི་བར་ཡང་སྒྲུབ་ཐབས་བཞིན། མཆོད་པ་སུམྦྷས་བསང་སྦྱང་། སྟོང་པའི་ངང་ལས་ཨ་བདུན་ལས། སོགས་༼༡༣་༦༽ནས་མཆོད་སྔགས་རྣམས་ཨོཾ་སརྦ་ཏ་ཐཱ་ག་ཏ་ཤྲཱི་ཙཀྲ་སམྦ་ར་མཎྜལ་ཙཀྲ་སརྦ་བཱི་ར་ཡོ་གི་ནཱི་ཨརྒྷཾ་སོགས་སུ་སྦྱར་དགོས། མཆན། ཕྱི་མཆོད། གོས་ཟུང་། རིག་མ་བཅུ་དྲུག །རྒྱལ་སྲིད་སྣ་བདུན། འདོད་ཡོན་ལྔ། ནང་མཆོད་ཀྱི། དྲིན་ཆེན་རྩ་བའི་བླ་མའི་ཞལ་དུ་ཨོཾ་ཨཱཿཧཱུྃ༼༡༦་༠༢༽། ཞེས་པའི་བར་དབང་ཆོག་བཞིན། ཧེ་རུ་ཀ་དཔལ་རྡོ་རྗེ་རྣལ་འབྱོར་མ། །སོགས་ནས། རྩ་བརྒྱུད་བླ་མ་རྣམས་ལ་མཆོད་པ་འབུལ། །ཨོཾ་ཨཱཿཧཱུྃ། ཞེས་པའི་བར་སྒྲུབ་ཐབས་བཞིན། གཞན་ཡང་དབང་བསྐུར། སོགས་༼༡༦་༠༣༽ནས། ཧཱུྃ་བྃ་མཱྃ་ལྃ་པྃ་ཏཱྃ། པུ་ཛཱ། སོགས་ནས། ཧཱུྃ་བརྒྱད་ཀྱི་མཐར་དཔལ་འཁོར་ལོ་བདེ་མཆོག་ལྷ་དྲུག་ཅུ་རྩ་གཉིས་ཀྱི་དཀྱིལ་འཁོར་གྱི་ལྷ་ཚོགས་རྣམས་ཀྱི་ཞལ་དུ་ཨོཾ་ཨཱཿཧཱུྃ། གཞན་ཡང་བྱ་བའི་རྒྱུད། སྤྱོད་པའི་རྒྱུད། སོགས་ནས། མཉེས་མཆོད་ཡིད་བྱུང་གི་མཆོད་པ། །རྐང་བརྒྱད་ཀྱིས་བསྟོད་པ་བསྟོད་རིང་མ། ཁ་སྦྱོར་གྱིས་མཆོད་པ། སྙན་གསན་དབབ་པ། གཏོར་མའི་ཧ་ཧོཿ༼༢༡་༥ཧྲཱིཿའི་བར་དབང་ཆོག་བཞིན། རང་གི་སྙིང་གའི་ཧཱུྃ་ལས་འོད་ཟེར་འཕྲོས་པས་དཀྱིལ་འཁོར་སྲུང་བ་བཀའི་འཁོར་ལོ་ཁྲོ་བོ་བཅུ་དང་བཅས་པ་ཕྱི་རོལ། ༼༠༠༽སོགས་ནས། ཕཊ་སྭཱ་ཧཱ། ཞེས་པའི་བར་སྒྲུབ་ཐབས་བཞིན་ལ། མདུན་བསྐྱེད་ཀྱི་ཞལ་ནས་འོད་ཀྱི་སྦུ་གུས་གཏོར་མའི་བཅུད་དྲངས་པར་བསམས་ལ་ཕུལ་བ་ནི་ཁྱད་པར་རོ། །གོང་ལྟར་མཆོད། ཧཱུྃ་བྃ་མཱྃ་ལྃ་པྃ་ཏཱྃ། པུ་ཛཱ་ཨོ་ཨ་གོ་རཱ་དེ་མཱ། ཀཱ་ཨོ་ཊི་ཀོ་ཀ་ལ་ཀཱ་ཧི། པྲེ་གྲྀ་སཽ་སུ་ནཱ་སི་མ་ཀུ། །ཧཱུྃ་བརྒྱད་ཀྱི་མཐར་འབྲུ་གསུམ་བཏགས་པས་ནང་མཆོད། ལྷ་ཡི་ཚོགས་རྣམས་མ་ལུས་དང་། སོགས་༼༢༢་༦༽ནས། རྣམ་༼༣༨་༤༽རྒྱལ་བུམ་པའི་ནང་དུ། ཞེས་པའི་བར་དབང་ཆོག་བཞིན། བཅོམ་ལྡན་འདས་དཔལ་འཁོར་ལོ་བདེ་མཆོག་སྐུ་མདོག་མཐིང་ག །སོགས་ནས། ཐམས་ཅད་ཀྱང་བཅོམ་ལྡན་འདས་མའི་རིགས་ལས་བྱུང་བའོ། །ཞེས་པའི་བར་སྒྲུབ་ཐབས་བཞིན་དང་། དེའི་ཕྱི་རོལ་གྱི་ཤར་དུ་ཁཎྜ་ཀ་པཱ་ལ་དང་། སོགས་ནས། དཔའ་བོ་དང་རྣལ་འབྱོར་མ་ཐམས་ཅད་ཀྱི་དཔྲལ་བར་རྡོ་རྗེའི་ཕྲེང་བས་མཚན་པར་གྱུར། ཅེས་པའི་བར་ཡང་སྒྲུབ་ཐབས་བཞིན་ལ། འཁོར་ལོ་དང་རྩིབས་ཞེས་པ་རྣམས་དོར་ནས་ཤར་དུ། སོགས་ཀྱི་རིགས་འགྲེ་ཤེས་པར་བྱའོ། །ལས་བུམ་གྱི་ནང་དུ། སོགས༼༤༠་༤༽ནས། ཕྱག་རྒྱ་ལྔས་བརྒྱན་པའོ། །བར་དབང་ཆོག་བཞིན། ལྷ་ཐམས་ཅད་ཀྱི་སྙིང་གར་ཨོཾ་ཧ་དཀར་༼༨་༠༦༽པོ། སོགས་ནས། གཞན་རྣམས་༼༩་༣༽ཉི་མའི་གདན་ལ་གནས་པའོ། །ཞེས་པའི་བར་དང་། ཐུགས་ཀའི་འོད་ཟེར༼༩་༦༽། སོགས་ནས། དམ་ཚིག་༼༩་༠༤༽འཁོར་ལོ་པ་ལ་དོན་ཡོད་གྲུབ་པ་དང་། ཞེས་པའི་བར་ཡང་སྒྲུབ་ཐབས་བཞིན། ཁཎྜ་རོ་ཧཱི་ལ་འོད་དཔག་མེད་ཀྱིས་དབུ་བརྒྱན། ཞེས་བརྗོད། ཨོཾ་སརྦ་ཏ་ཐཱ་ག་ཏ་ཤྲཱི་ཙཀྲ་སམྦ་ར་མཎྜ་ལ་ཙཀྲ་སརྦ་བཱི་ར་ཡོ་གི་ནཱི་ཨརྒྷཾ་ནས་ཤབྡའི་བར་གྱིས་མཆོད། ཧཱུྃ་བྃ་མཱྃ་ལྃ་པྃ་ཏཱྃ། པུ་ཛཱ་སོགས་དང་། ཧཱུྃ་བརྒྱད་ཀྱི་མཐར་འབྲུ་གསུམ་བཏགས་པས་ནང་མཆོད་ཕུལ། ཡིད་བྱུང་གསང་མཆོད་རྐང་བརྒྱད་ཀྱིས་བསྟོད། རང་གི་སྙིང་ག་ནས་སྔགས་ཀྱི་ཕྲེང་བ་རྣམས་དམར་པོའི་ཚུལ་གྱིས་སྤྲོས་པས། གཟུངས་ཐག་ལ་འཁྲིལ་ནས་སོང་བ། སོགས་༼༤༡་༠༡༽ནས། རྗེས་ཆོག །སློབ་མ་སྟ་གོན་གྱི་ལམ་སྲོལ་༼༢༣་༠༦༽མང་དུ་ཡོད་པ་ལས། འདིར་བཤད་པའི་རྒྱུད་ཀྱི་རྗེས་སུ་འབྲངས་ནས། ཞེས་པའི་བར་དབང་ཆོག་བཞིན། འདིར་སློབ་དཔོན་ཆེན་པོ་འཇིགས་མེད་འབྱུང་གནས་སྦས་པའི་ཞབས་ཀྱིས་བཀྲལ་བའི་སྒྲུབ་ཐབས་འཁྲུལ་སྤོང་གི་རྗེས་སུ་འབྲངས་ཏེ། དཔལ་འཁོར་ལོ་བདེ་མཆོག་ལྷ་དྲུག་ཅུ་རྩ་གཉིས་ཀྱི་དཀྱིལ་འཁོར་དུ་མངོན་པར་དབང་བསྐུར་བ་ལ། སོགས་༼༢༤་༠༡༽ནས། དགེ་བ་བསྔོས་ལ་སློབ་མ་རྣམས་རང་གནས་སུ་༼༣༠་༠༦༽གཏང་ངོ་། །ཞེས་པའི་བར་དབང་ཆོག་བཞིན། དངོས་གཞི་ལ། སྟ་གོན་གྱི་མཆོད་རྫས་དམན་པ་རྣམས་བསྡུས་པའི་ཤུལ་དུ་འདིའི་རས་བྲིས་ཤར་རམ་རང་ལ་ཞལ་ཕྱོགས་པར་དགྲམ། གཏོར་མ་ལྔའམ་གཉིས། སྤྱི་མཆོད་སྒོས་མཆོད་ཚོགས་དབང་ཆོག་བཞིན་བཤམ། དངོས་གཞི་ལ། ངག་འདོན་ནི། སྔོན་འགྲོ་གཏོར་མའི་སུམྦྷ། སོགས་༼༣༽ནས། གནས་ཡོ་བྱིན་རླབས་ཀྱི་ཁཾ་སྭཱ་ཧཱ། ཞེས་པའི་བར་དབང་ཆོག་བཞིན། དེ་ནས་སྒྲུབ་ཐབས་འཁྲུལ་སྤོང་གི་སྐྱབས་འགྲོའི་བདག་དང་འགྲོ་བ་སོགས་ནས་༼༡༽། བཟླས་པ་དང་ལུས་དཀྱིལ་གྱི་མཇུག །སླར་ཡང་ཟུང་འཇུག་གི་ལྷ་སྐུར་གྱུར་༼༡༤་༠༣༽། ཅེས་པའི་བར་འདོན་བསྒོམ་བྱ། དཀྱིལ་འཁོར་ལ་སྦྱོང་བ་གསུམ་གྱི། ཨོཾ་སརྦ་བིགྷྣཱན་སོགས་༼༣༡་༠༣༽ནས། ཕུར་༼བུའི་ལྷ་ལ་མཆོད་པའི་བར་དབང་ཆོག་བཞིན། དེ་ནས་རས་བྲིས་ཀྱི་དཀྱིལ་འཁོར། སུམྦྷས་བསང་། སྭ་བྷཱ་ཝས་སྦྱང་། སྟོང་པའི་ངང་ལས་འབྱུང་བཞི་རི་རབ་དང་བཅས་པའི་རྩེ་མོར་སྲུང་བའི་འཁོར་ལོའི་དབུས་སུ་རིན་པོ་ཆེ་སྣ་ཚོགས་ལས་གྲུབ་པའི་གཞལ་མེད་ཁང་། གྲུ་བཞི་སྒོ་བཞི། རྩིག་པ་རིམ་པ་ལྔ་དང་ལྡན་པ། ཕ་གུ་དང་།༼༧་༠༥༽ཞེས་སོགས་ནས། དེའི་ཐུགས་ཀར་ཏིང་ངེ་འཛིན་སེམས་དཔའ་ཉི་མ་ལ་གནས་པའི་ཧཱུྃ།༼༧་༠༤༽ཞེས་པའི་བར་སྒྲུབ་ཐབས་བཞིན་དང་། ཡབ་ཡུམ་གཉིས་ཀའི་མིག༼༧་༠༥༽།སོགས་ནས། དམ་ཚིག་འཁོར་ལོ་པ་ལ་དོན་ཡོད་གྲུབ་པས་༼༩་༠༤༽དབུ་བརྒྱན། ཞེས་པའི་བར་ཡང་སྒྲུབ་ཐབས་བཞིན། བྱིན་རླབས་༼༡༢་༣༽དྲུག་སྐོར་གྱི་སྔགས་བཟླ་བ་ནས་བརྩམས་ཏེ། མཆོད་པ་བྱིན་རླབས། ཉེར་སྤྱོད། གོས་ཟུང་། རིག་མ་བཅུ་དྲུག །རྒྱལ་སྲིད་སྣ་བདུན། འདོད་ཡོན་རྣམ་ལྔ། བླ་བརྒྱུད་སོགས་ཀྱི་ནང་མཆོད། ཡིད་བྱུང་གི་མཆོད་པ། བསྟོད་པ། ཀུ་ཤ །གསང་མཆོད། སློབ་དཔོན་བདག་ཉིད་འཇུག་ཅིང་དབང་བླང་བ། སློབ་མ་གཞུག་ཅིང་དབང་བསྐུར་བའི། ཆོས་༣༥ཉན་པའི་ཀུན་སྤྱོད་རྣམས་ཀྱང་གསལ་བཏབ་ནས་གསན་འཚལ། ཞེས་པའི་བར་དབང་ཆོག་བཞིན། དེ་ལ་འདིར་སློབ་དཔོན་ཆེན་པོ་འཇིགས་མེད་འབྱུང་གནས་ཞབས་ཀྱིས་ལེགས་པར་བཀྲལ་བའི་བཅོམ་ལྡན་འདས་དཔལ་འཁོར་ལོ་བདེ་མཆོག་ཧེ་རུ་ཀ་དྲུག་ཅུ་རྩ་གཉིས་ཀྱི་དཀྱིལ་འཁོར་དུ་མངོན་པར་དབང་བསྐུར་བ་ལ། སྟ་གོན་དང་དངོས་གཞི་གཉིས་ལས། སོགས་༼༢༤་༢༽ནས། ལྷ་ངོ་བསྟན་པའི་གཞལ་ཡས་ཁང་གྲུ་བཞི་སྒོ་བཞི་རྟ་བབས་དང་བཅས་པའི་ནང་གི་ལྷ་སྣམ། ཤར་དཀར། བྱང་ལྗང་། ཞེས་པའི་བར་དབང་ཆོག་བཞིན་ལ་དུར་ཁྲོད་སྲུང་འཁོར་གྱི་ཕྱི་དང་ལྷའི་མཚན་དང་སྙིང་པོ་སོགས་བསྒྱུར་དགོས་པ་ནི་ཁྱད་པར་རོ། །ནུབ་དམར། ལྷོ་སེར། མཚམས་རྣམས་སུ་བུམ་པ་བརྒྱད་དང་བཅས་པ།༼༥་༠༤༽སོགས་ནས། གཅེར་བུ་གཡས་བརྐྱང་གི་སྟབས་ཀྱིས་བཞུགས་ཤིང་། དཔའ་བོ་རྣལ་འབྱོར་མ་ཐམས་ཅད་ཀྱི་དཔྲལ་བར་རྡོ་རྗེའི་ཕྲེང་བས་མཚན་པ་སྟེ།༼༧་༠༤༽ཞེས་པའི་བར་སྒྲུབ་ཐབས་བཞིན་བརྗོད་མཐར། མདོར་ན་དཔལ་འཁོར་ལོ་བདེ་མཆོག་ལྷ་དྲུག་ཅུ་རྩ་གཉིས་ཀྱི་རྟེན་དང་བརྟེན་པར་བཅས་པའི་དཀྱིལ་འཁོར་པ་ཐམས་ཅད་མངོན་སུམ་ལྟ་བུར་མཐོང་བ་ཡིན་སྙམ་དུ་དགའ་སྤྲོ་རྒྱ་ཆེན་པོར་མཛོད། བཅུ་དྲུག་པ་དེ་ཁོ་ན་ཉིད། སོགས་ནས། རིག་པའི་དབང་ལྔ། བུམ་དབང་སོགས། རྡོ་རྗེ་སློབ་དཔོན། གསང་དབང་། ཤེར་དབང་། དབང་བཞི་པ། རྗེས་ཆོག་གིས་མཐར་དབྱུང་བའི་བར་དབང་ཆོག་ཉིད་ནར་འདེད་དུ་བཏང་བ་ལས། ལྷའི་མཚན་དང་སྔགས་ཙམ་འདོན་པ་སྤོས་པས་འགྲུབ་བོ། །འདིར་འབད་དགེ་བའི་ལྕགས་ཀྱུ་ཡིས། །འགྲོ་ཀུན་སྲིད་མཚོ་ལས་བསྒྲལ་ཏེ། །རྣམ་མཁྱེན་རྒྱལ་བའི་གོ་འཕང་ལ། །བདེ་བླག་ཉིད་དུ་འདོང་གྱུར་ཅིག །ཅེས་སྒྲུབ་ཐབས་འཁྲུལ་སྤོང་ལུགས་ཀྱི་དཔལ་འཁོར་ལོ་བདེ་མཆོག་ཧེ་རུ་ཀ་དྲུག་ཅུ་རྩ་གཉིས་ཀྱི་སྒྲུབ་ཐབས་ནག་འགྲོས་སུ་བཀོད་པ་དབང་གི་ཐོ་ཡིག་དང་བཅས་པ་འདི་ནི་ཇོ་ནང་རྗེ་བཙུན་རིན་པོ་ཆེའི་གསུང་ཇི་ལྟ་བ་བཞིན་དུ་འཇམ་དབྱངས་བློ་གཏེར་དབང་པོས་རྒྱུད་སྡེ་རབ་འབྱམས་ཀྱི་བཀའི་བསྡུ་བ་ཆེན་པོ་བགྱིད་སྐབས་རྫོང་སར་བཀྲ་ཤིས་ལྷ་རྩེར་སྦྱར་བའི་ཡི་གེ་པ་ནི་བླ་མ་ངག་དབང་ཆོས་འཛིན་གྱིས་བགྱིས་པའོ། །སརྦ་དཱ་ཀ་ལྱཱ་ཎཾ་བྷ་ཝ་ཏུ།། །། དཔེ་བསྡུར་བྱས་ཚར་ལགས། ཞུ་བཅུག་ཐེངས་གསུམ་པ། སླར་ཡང་ཞུ་བཅུག་བྱས།